Author: koki
Last saved by: Puskarova Eva
Company: Abyss Studios, Ltd.

Vyhodnotenie medzirezortného pripomienkového konania

Návrh zákona o medzinárodnej pomoci a spolupráci pri správe daní 

Spôsob pripomienkového konania |
Počet vznesených pripomienok, z toho zásadných | 38  / 4
Počet vyhodnotených pripomienok | 38
Počet akceptovaných pripomienok, z toho zásadných | 19  / 4
Počet čiastočne akceptovaných pripomienok, z toho zásadných | 3  / 0
Počet neakceptovaných pripomienok, z toho zásadných | 16  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | x |
2 . | Ministerstvo vnútra Slovenskej republiky | 3 (3o,0z) | | |
3 . | Ministerstvo financií Slovenskej republiky | | | | x
4 . | Ministerstvo kultúry Slovenskej republiky | | | x |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | 4 (4o,0z) | | |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo obrany Slovenskej republiky | | | x |
9 . | Ministerstvo zahraničných vecí Slovenskej republiky | 1 (1o,0z) | | |
10 . | Ministerstvo práce, sociálnych vecí a rodiny Slovenskej republiky | 2 (2o,0z) | | |
11 . | Ministerstvo životného prostredia Slovenskej republiky | | | x |
12 . | Ministerstvo školstva, vedy, výskumu a športu Slovenskej republiky | | | x |
13 . | Ministerstvo zdravotníctva Slovenskej republiky | | | | x
14 . | Úrad vlády Slovenskej republiky | | | | x
15 . | Protimonopolný úrad Slovenskej republiky | | | x |
16 . | Štatistický úrad Slovenskej republiky | 3 (1o,2z) | | |
17 . | Úrad geodézie, kartografie a katastra Slovenskej republiky | | | x |
18 . | Úrad jadrového dozoru Slovenskej republiky | | | x |
19 . | Úrad pre normalizáciu, metrológiu a skúšobníctvo Slovenskej republiky | | | x |
20 . | Úrad pre verejné obstarávanie | | | x |
21 . | Úrad priemyselného vlastníctva Slovenskej republiky | | | x |
22 . | Správa štátnych hmotných rezerv Slovenskej republiky | | | | x
23 . | Národný bezpečnostný úrad | | | x |
24 . | Národná banka Slovenska | | | x |
25 . | Podpredseda vlády SR pre ľudské práva a národnostné menšiny | | | | x
26 . | Odbor aproximácie práva sekcie vládnej legislatívy Úradu vlády SR | 21 (21o,0z) | | |
27 . | Najvyšší kontrolný úrad Slovenskej republiky | | | x |
28 . | Najvyšší súd Slovenskej republiky | | | x |
29 . | Generálna prokuratúra Slovenskej republiky | | | x |
30 . | Konfederácia odborových zväzov Slovenskej republiky | 1 (1o,0z) | | |
31 . | Asociácia zamestnávateľských zväzov a združení Slovenskej republiky | | | x |
32 . | Slovenská obchodná a priemyselná komora | | | x |
33 . | Republiková únia zamestnávateľov | | | | x
34 . | Centrum pre medzinárodnoprávnu ochranu detí a mládeže | | | | x
35 . | Ústredie práce, sociálnych vecí a rodiny | | | | x
36 . | Združenie miest a obcí Slovenska | | | x |
37 . | Odbor vládnej agendy Úradu vlády | | | | x
38 . | Európske spotrebiteľské centrum | | | | x
39 . | Zväz elektrotechnického priemyslu Slovenskej republiky | | | | x
40 . | Štátny dopravný úrad | | | | x
41 . | Odbor verejného obstarávania a prevádzky | | | | x
42 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
43 . | Odbor právnych služieb a odvolacích konaní | | | | x
44 . | Operačné stredisko záchrannej zdravotnej služby | | | | x
45 . | Asociácia záchrannej zdravotnej služby | | | | x
46 . | Detská fakultná nemocnica s poliklinikou Bratislava | | | | x
47 . | Detská fakultná nemocnica s poliklinikou Banská Bystrica | | | | x
48 . | Detská fakultná nemocnica Košice | | | | x
49 . | Slovenská aliancia zriedkavých chorôb | | | | x
50 . | osobný úrad | | | | x
51 . | státna športová reprezentácia | | | | x
52 . | odbor registratúr a správy dokumentov | | | | x
53 . | Sociálna poisťovňa | 1 (1o,0z) | | |
54 . | Úrad na ochranu osobných údajov Slovenskej republiky | 2 (0o,2z) | | |
55 . | Slovenská komora daňových poradcov | | | x |
| SPOLU | 38 (34o,4z) | 0 (0o,0z) | 22 | 24

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MV SR

V § 10 ods. 3 
V § 10 ods. 3 navrhujeme z dôvodu správnej zrozumiteľnosti textu ustanovenia slová „príslušnému orgánu členského štátu“ presunúť za slovo „zašle“ alebo slová „poskytnutých ... príslušnému orgánu členského štátu“ nahradiť slovami „obdržaných ... od príslušného orgánu členského štátu“.

O

N

Vzhľadom na zaužívanú právnu terminológiu, navrhovaná úprava nie je potrebná.

MV SR

§ 14 odsek 1 
§ 14 odsek 1 navrhujeme doplniť ďalším písmenom d) tohto znenia: 
„d) iným útvarom Policajného zboru na plnenie úloh podľa osobitného predpisu,18)“. 
V poznámke pod čiarou k odkazu uviesť text: „18) § 2 ods. 1 písm. b) a c) zákona Národnej rady Slovenskej republiky č. 171/1993 Z. z. o Policajnom zbore“.

O

ČA

Text upravený doplnením Policajného zboru do § 14 ods. 1 písm. c).

MV SR

§ 19 odsek 2 
V § 19 ods. 2 navrhujeme slová „je oprávnený požiadať“ nahradiť slovom „požiada“ a na konci textu odseku doplniť slová „ak sa nedohodli podľa princípu vzájomnosti inak.“

O

N

Navrhovaná úprava transponuje čl. 21 ods. 2 druhý pododsek smernice Rady 2011/16/EÚ, ktorý výslovne umožňuje členskému štátu požiadať úhradu nákladov súvisiacich s odbornými posudkami a úkonmi, ktoré uhradil v súvislosti s poskytovaním medzinárodnej pomoci a spolupráce podľa navrhovaného zákona. Princíp vzájomnosti pre tento prípad smernica neupravuje.

MDVaRR SR

K § 3 ods. 1 písm. a)  
odporúčame vypustiť slovo „všetky“.

O

A

Text upravený.

MDVaRR SR

K § 6 ods. 5  
odporúčame za slovo „republiky“ doplniť slovo „poskytne“ a za slovom „informáciu“ vypustiť slovo „poskytne“.

O

A

Text upravený.

MDVaRR SR

K § 6 ods. 8  
odporúčame za slovom „prijatia“ vypustiť slovo „tejto“.

O

N

Navrhovaná úprava nie je nevyhnutná.

MDVaRR SR

K § 13 ods. 2  
odporúčame slovo „keď“ nahradiť slovom „kedy“.

O

A

Text upravený.

MZV SR

Odoslané bez pripomienok 
Odoslané bez pripomienok

O

A

MPSVR SR

K § 3  
Odporúčame v § 3 jednoznačne určiť, či sa medzinárodná pomoc a spolupráca pri správe daní môže vzťahovať na verejné poistné na zdravotné poistenie, keďže nie je uvedené v § 3 ods. 2. 
Odôvodnenie: Z dôvodu potreby jednoznačnej úpravy, niektoré štáty nemajú zavedené poistné pre oblasť zdravotníctva, ale majú realizované platby tohto charakteru vo forme dane.

O

N

Vzhľadom na čl. 2 smernice Rady č. 2011/16/EÚ, ktorý je úplne prebratý, nie je potrebné do negatívneho vymedzenia rozsahu úpravy návrhu zákona doplniť aj verejné poistné na zdravotné poistenie, keďže z § 3 ods. 1 návrhu je zrejmé, že medzinárodná pomoc a spolupráca sa vzťahuje výlučne na dane. V prípade, ak členský štát nemá zavedené poistné pre oblasť zdravotníctva ale toto poistné zohľadňuje ako daň, ak ide o priame dane, vzniká povinnosť poskytnúť medzinárodnú pomoc pri správe daní podľa § 3 ods. 1 písm. a) návrhu zákona.

MPSVR SR

K poznámke pod čiarou k odkazu 10  
Odporúčame zvážiť doplnenie citácie v poznámke pod čiarou k odkazu 10 citáciou: 
„§ 6 ods. 4 zákona č. 595/2003 Z. z. v znení neskorších predpisov“. 
Odôvodnenie: Daná oblasť je upravená aj v § 6 zákona č. 595/2003 Z. z. o dani z príjmov v znení neskorších predpisov.

O

N

Text navrhovaného doplnenia je zmätočný. Vzhľadom na to, že podľa zákona o dani z príjmu sa tantiémy do základu dane nezahŕňajú, navrhované doplnenie nie je potrebné a postačuje odkaz len na Obchodný zákonník.

ŠÚ SR

K § 15 ods. 1 písm. b) 
Odporúčame slová „osobitným predpisom,1)“ nahradiť slovami „ osobitnými predpismi,18)“ a nasledujúce odkazy prečíslovať. Odporúčame uviesť poznámku pod čiarou k odkazu 18, ktorá znie: 
„18) Zákon č. 563/2009 Z. z. v znení neskorších predpisov, zákon č. 540/2001 Z. z. o štátnej štatistike v znení neskorších predpisov a nariadenie Európskeho parlamentu a Rady (ES) č. 223/2009 z 11. marca 2009 o európskej štatistike a o zrušení nariadenia (ES, Euratom) č. 1101/2008 o prenose dôverných štatistických údajov Štatistickému úradu Európskych spoločenstiev, nariadenia Rady (ES) č. 322/97 o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy Európskych spoločenstiev (Ú. v. EÚ L 87, 31. 3. 2009)“. 
Odôvodnenie: Pri používaní dôverných štatistických údajov sa Štatistický úrad Slovenskej republiky riadi podľa bodu 27 nariadenia EP a Rady (ES) č. 223/2009, podľa ktorého používanie dôverných údajov na účely, ktoré nie sú výlučne štatistické, ako sú napríklad správne, právne alebo daňové účely, alebo na preverovanie vo vzťahu k štatistickým jednotkám, by malo byť prísne zakázané a podľa § 3, 29 a nasl. zákona č. 540/2001 Z. z.. Podľa § 30 ods. 1 tohto zákona "Dôverné údaje sa nesmú bez súhlasu právnických osôb alebo fyzických osôb, ktoré ich poskytli a ktorých sa týkajú, zverejňovať ani komukoľvek oznamovať, ani použiť na iné než štatistické účely.”. 
Uvedenú pripomienku považuje úrad za zásadnú

Z

A

Text upravený.

ŠÚ SR

K materiálu 
Žiadame do návrhu zákona doplniť ustanovenie „Zabezpečiť, aby Štatistický úrad Slovenskej republiky mohol získavať spracované údaje pre štatistické účely.“ 
Odôvodnenie: Štatistický úrad Slovenskej republiky požaduje uvedené údaje pre potreby národných účtov. 
Uvedenú pripomienku považuje úrad za zásadnú.

Z

A

Po rokovaní o rozpore bola predložená pripomienka predkladateľom stiahnutá.

ŠÚ SR

K § 10 ods. 1 
Odporúčame slová „ alebo 9“ nahradiť slovami „ alebo § 9“.

O

A

Text upravený.

OAP SVL ÚV SR

Nad rámec návrhu: 
Návrhom zákona sa preberá smernica Rady 2011/16/EÚ z 15. februára 2011 o administratívnej spolupráci v oblasti daní a zrušení smernice 77/799/EHS (Ú. v. EÚ L 64, 11.3.2011). Nakoľko sa transpozícia smernice Rady 2011/16/EÚ zabezpečuje aj zákonom č. 466/2009 Z. z. o medzinárodnej pomoci pri vymáhaní niektorých finančných pohľadávok a o zmene 
a doplnení niektorých zákonov, žiadame vypracovať tabuľku zhody k tejto smernici podľa čl. 3 a 4 Legislatívnych pravidiel vlády SR a aktuálnu transpozičnú prílohu k zákonu č. 466/2009 Z. z., obsahujúcu aj túto smernicu.

O

N

Smernicou Rady č. 77/799/EHS bolo pôvodne do zákona č. 466/2009 Z. z. prebraté označenie druhov daní jednotlivých členských štátov. Následne bola zákonom č. 531/2011 Z. z. do zákona č. 466/2009 Z. z. transponovaná smernica Rady 2010/24/EÚ, ktorou bol prevzatý rozsah úpravy tejto smernice a zadefinovaný v 
§ 3 zákona. Z uvedeného dôvodu sa rozsah úpravy - označenie druhov daní podľa smernice 77/799/EHS stalo obsolétnym. Vzhľadom na platnosť smernice č. 77/799/EHS do 1.1.2013 bude transpozičná príloha k zákonu č. 466/2009 Z. z. novelizovaná po tomto dátume, a teda dôjde k vypusteniu smernice z transpozičnej prílohy. Vzhľadom na to, že smernica 77/799/EHS bola transponovaná aj zákonom č. 563/2009 Z. z., je smernica 2011/16/EÚ transponovaná návrhom zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, ktorý je v súčasnosti v legislatívnom procese.

OAP SVL ÚV SR

Všeobecne k návrhu:  
Upozorňujeme predkladateľa, že nasledujúce právne predpisy, na ktoré odkazuje v poznámkach pod čiarou, sú v súčasnosti v legislatívnom procese (ako napr. zákon č. 563/2009 Z. z. , zákon č. 595/2003 Z. z., zákon č. 333/2011 atď.). Preto žiadame predkladateľa, aby zohľadnil nastávajúci právny stav, ktorý bude výsledkom legislatívneho procesu jednotlivých právnych predpisov v celom návrhu.

O

A

Text upravený.

OAP SVL ÚV SR

K transpozícii čl. 3 smernice 2011/16/EÚ: 
Žiadame zabezpečiť náležitú transpozíciu čl. 3 bod 2, 3 a 4 smernice 2011/16/EÚ, napriek tomu, že predkladateľ konštatuje v stĺpci č. 8 tabuľky zhody, že v súvislosti s čl. 4 ods. 3 až 6 smernice 2011/16/EÚ nedochádza k transpozícii čl. 3 bod 2, 3 a 4 smernice 2011/16/EÚ. 
Čl. 4 ods. 2 až 6 smernice 2011/16/EÚ upravuje určenie ústredného kontaktného úradu, kontaktných jednotiek a príslušných úradníkov. Nakoľko predkladateľ zabezpečil transpozíciu čl. 4 ods. 3 smernice 2011/16/EÚ, avšak opomenul transpozíciu súvisiacich článkov (čl. 4 ods. 4 až 6 smernice 2011/16/EÚ), navyše čl. 4 ods. 2 smernice 2011/16/EÚ je prebratý v ustanovení § 2 písm. c) návrhu zákona, avšak predkladateľ ho neuviedol do tabuľky zhody, nie je možné akceptovať poznámku predkladateľa v stĺpci č. 8 o tom, že čl. 3 bod 3 a 4 smernice 2011/16/EÚ sa nebudú transponovať do návrhu zákona v súvislosti s čl. 4 ods. 3 až 6 smernice 2011/16/EÚ. 
Domnievame sa, že úmyslom predkladateľa bolo zabezpečenie transpozície vyššie uvedených článkov smernice 2011/16/EÚ. Nakoľko však predkladateľ nedosiahol úplnú a náležitú transpozíciu, žiadame zapracovať nami uplatňovanú pripomienku do návrhu zákona tak, aby bolo jasné, kto je ústredným kontaktným úradom, kontaktnou jednotkou a príslušným úradníkom.

O

N

V nadväznosti na čl. 4 ods. 3 až 6 smernice č. 2011/16/EÚ je daná možnosť členského štátu určiť kontaktné jednotky a príslušných úradníkov na priamu výmenu informácií. Vzhľadom na neprebratie uvedených odsekov, nie je potrebná ani transpozícia pojmov v čl. 3 ods. 3 a 4 smernice. Upozorňujeme, že v súlade s čl. 4 ods. 2 smernice sa príslušný orgán SR môže zároveň určiť aj za ústredný kontaktný orgán.

OAP SVL ÚV SR

K transpozícii čl. 5 smernice 2011/16/EÚ: 
Žiadame predkladateľa, aby zabezpečil náležitú transpozíciu čl. 5 smernice 2011/16/EÚ, nakoľko definuje povinnosť dožiadaného orgánu oznamovať na žiadosť dožadujúceho orgánu všetky informácie uvedené v čl. 1 ods. 1 smernice 2011/16/EÚ, ktoré má alebo ktoré získa na základe administratívnych zisťovaní. 
V ustanoveniach § 5 a § 6 ods. 1 návrhu, ktorými predkladateľ deklaruje zabezpečenie predmetnej transpozície, je síce upravená problematika poskytovania informácií, avšak na základe úvahy, teda slovným spojením „môže poskytnúť“. 
Žiadame o preformulovanie predmetného ustanovenia návrhu v súlade s uplatňovanou pripomienkou.

O

A

Text upravený.

OAP SVL ÚV SR

K transpozícii čl. 6 smernice 2011/16/EÚ: 
1. Žiadame predkladateľa, aby náležite prebral čl. 6 ods. 2 smernice 2011/16/EÚ, nakoľko v deklarovanom ustanovení § 6 ods. 3 návrhu opomenul uviesť, že treba „bezodkladne“ oznámiť dôvody dožadujúcemu orgánu (príslušnému orgánu), ak nie je potrebné vykonať administratívne zisťovanie. Bez uvedenia lehoty by mohlo dôjsť k obštrukciám a porušeniu zásady právnej istoty. 
Vzhľadom na vyššie uvedené, navrhujeme použiť slová „bezodkladne“ alebo „bez zbytočného odkladu“, avšak jednotne v celom návrhu zákona (napr. § 6 ods. 5, 8, 9 návrhu).

O

A

Text upravený.

OAP SVL ÚV SR

K transpozícii čl. 6 smernice 2011/16/EÚ: 
2. Žiadame predkladateľa, aby náležite transponoval čl. 6 ods. 4 smernice 2011/16/EÚ. V deklarovanom ustanovení § 6 ods. 4 návrhu však absentuje podmienka, že zaslanie dokumentov dožiadaným orgánom je možné len, ak to nie je v rozpore s ustanoveniami platnými v členskom štáte dožiadaného orgánu a zároveň musí ísť o originálne dokumenty. Obmedzenia poskytnutia informácií sú uvedené v ustanovení § 15 návrhu, preto navrhujeme uviesť toto ustanovenie v prípade, že predkladateľ chce zabezpečiť, že nedochádza k rozporu s platnými predpismi, k porušeniu daňového alebo úradného tajomstva atď..

O

ČA

Text upravený a doplnený o povinnosť doručovať originálne dokumenty. Všeobecná povinnosť zasielať dokumenty, ak to nie je v rozpore s ustanoveniami platnými v členskom štáte dožiadaného orgánu je zabezpečená v § 5 nadväzne na § 15 navrhovaného zákona, ktoré sa vzťahujú na uvedený predpis a zabezpečujú úplné prebratie smernice Rady 2011/16/EÚ.

OAP SVL ÚV SR

K transpozícii čl. 9 smernice 2011/16/EÚ: 
Žiadame predkladateľa, aby zabezpečil náležitú transpozíciu čl. 9 ods. 1 písm. b) smernice 2011/16/EÚ, nakoľko v deklarovanom ustanovení § 9 ods. 1 písm. b) návrhu absentuje skutočnosť, že by šlo aj o zvýšenie dane, teda skutočnosť, v dôsledku ktorej príslušný orgán Slovenskej republiky poskytne príslušnému orgánu členského štátu bez jeho žiadosti dostupnú informáciu.

O

N

Navrhovaná úprava § 9 ods. 1 písm. b) transponuje aj namietanú možnosť „ zvýšenia dane“, ktorá je prebratá prostredníctvom slov „ mohla viesť k vyrubeniu dane v tomto členskom štáte“. Vyrubenie dane zahŕňa aj prípad zvýšenia dane.

OAP SVL ÚV SR

K transpozícii čl. 11 smernice 2011/16/EÚ: 
1. Žiadame zabezpečiť transpozíciu čl. 11 ods. 2 prvý pododsek, nakoľko nie je do návrhu transponovaný.

O

N

Navrhovaná úprava je prebratá v § 11 ods. 3 návrhu zákona priznaním zamestnancovi príslušného orgánu členského štátu rovnakého postavenia ako zamestnancovi príslušného orgánu SR.

OAP SVL ÚV SR

K transpozícii čl. 11 smernice 2011/16/EÚ: 
2. Žiadame predkladateľa, aby náležite prebral čl. 11 ods. 3 smernice 2011/16/EÚ, ktorý obsahuje povinnosť pre úradníkov, ktorých dožadujúci členský štát poverí, aby boli prítomní v inom členskom štáte v súlade s čl. 11 ods. 1 smernice 2011/16/EÚ, predložiť vždy písomné potvrdenie, v ktorom je uvedená ich totožnosť a funkcia. V deklarovanom ustanovení § 11 ods. 1 návrhu je totiž uvedená len povinnosť príslušného orgánu Slovenskej republiky vydať takéto poverenie a povinnosť predložiť poverenie zamestnancom príslušného orgánu Slovenskej republiky absentuje.

O

N

Právne predpisy SR nemôžu ustanoviť povinnosti zamestnancom príslušného orgánu iného členského štátu (v tomto prípade povinnosť preukázať sa poverením) alebo príslušnému orgánu členského štátu (aby preveril poverenie zamestnanca príslušného orgánu SR), ale môžu ustanoviť len povinnosti vo vzťahu k zamestnancom príslušného orgánu SR a príslušnému orgánu SR. Za účelom naplnenia povinnosti príslušného orgánu SR požadovať preukázanie poverenia od zamestnanca príslušného orgánu členského štátu je predmetný čl. 11 ods. 3 prebratý v § 11 ods. 2, v ktorom je zamestnanec príslušného orgánu členského štátu označený ako poverený. Poverenie je v tomto prípade podmienkou, aby tento zamestnanec mohol byť prítomný v SR a získať postavenie zamestnanca správcu dane . Povinnosť príslušného orgánu SR vydať svojmu zamestnancovi poverenie, ktorým má povinnosť preukázať sa je daná v § 11 ods. 1, pričom povinnosť príslušného orgánu členského štátu preveriť, či zamestnanec príslušného orgánu SR poverenie má, zostáva na vnútroštátnych predpisoch jednotlivých členských štátov.

OAP SVL ÚV SR

K transpozícii čl. 12 smernice 2011/16/EÚ: 
V ustanovení § 12 ods. 2 druhá veta návrhu, ktorým predkladateľ deklaruje zabezpečenie transpozície čl. 12 ods. 2 smernice 2011/16/EÚ, žiadame doplniť slovo „nezávisle“ tak, aby bolo jasné, že príslušný orgán Slovenskej republiky nezávisle určí osobu, u ktorej sa vykoná simultánna daňová kontrola. V navrhovanom znení ustanovenia absentuje tento predpoklad, čo je v protiklade s požiadavkou smernice.

O

N

Čl. 12 ods. 2 smernice ustanovuje, že v prípade dohody členských štátov na vykonaní simultánnej daňovej kontroly (čl. 11 ods. 1), každý členský štát samostatne (nezávisle) podáva návrh, v ktorom určí osoby, v súvislosti s ktorými sa daňová kontrola má vykonať. Slovo „nezávisle“ nepredstavuje konanie nezávislé na iných členských štátoch, ale len samostatnosť v podaní návrhu a označení osôb, o ktorých má vedomosť a v súvislosti s ktorými je potrebné simultánnu daňovú kontrolu vykonať.

OAP SVL ÚV SR

K transpozícii čl. 14 smernice 2011/16/EÚ: 
Žiadame zabezpečiť náležitú transpozíciu čl. 14 ods. 1 smernice 2011/16/EÚ v navrhovanom ustanovení § 10 ods. 2 návrhu, a to doplnením odkazu na príslušné právne predpisy, ktorých predmetom je daňové tajomstvo a ochrana údajov pri zasielaní oznámení o využití informácie tak, ako vyžaduje čl. 14 ods. 1 smernice 2011/16/EÚ.

O

N

Všeobecná povinnosť poskytovať informácie, medzi ktoré patrí aj spätná väzba podľa čl. 14, bez toho, aby tým boli dotknuté predpisy o daňovom tajomstve a o ochrane údajov uplatniteľné v členskom štáte, ktorý poskytuje spätnú väzbu, je zabezpečená v § 5 a § 15 navrhovaného zákona, ktoré zároveň zabezpečujú aj prebratie čl. 14 ods. 1 smernice 2011/16/EÚ.

OAP SVL ÚV SR

K transpozícii čl. 18 smernice 2011/16/EÚ: 
Žiadame prebrať čl. 18 ods. 2 smernice 2011/16/EÚ, nakoľko v návrhu nie je upravená povinnosť neodmietnuť poskytnúť informácie len preto, že týmito informáciami disponuje banka, iná finančná inštitúcia, poverenec alebo osoba konajúca v zastúpení alebo v postavení splnomocnenca alebo pretože sa týkajú obchodných podielov na určitej osobe.

O

N

Transpozícia čl. 18 ods. 2 je zabezpečená § 5 navrhovaného zákona, ktorý odkazuje na daňový poriadok. Podľa daňového poriadku (§ 26) v rámci povinnosti súčinnosti majú uvedené subjekty všeobecnú povinnosť poskytovania údajov na účely správy daní.

OAP SVL ÚV SR

K transpozícii čl. 24 smernice 2011/16/EÚ: 
Žiadame predkladateľa, aby zabezpečil náležitú transpozíciu čl. 24 ods. 2 písm. b) smernice 2011/16/EÚ, nakoľko v deklarovanom ustanovení § 21 ods. 2 písm. b) návrhu absentuje podmienka spolupráce pre dotknutú tretiu krajinu aj v oblasti zneužitia daňových predpisov, teda podmienka, ktorá musí byť spolu s ostatnými podmienkami uvedenými v čl. 24 ods. 2 písm. b) kumulatívne splnená s podmienkou uvedenou v čl. 24 ods. 2 písm. a), pretože až ich splnením je možná výmena informácií s tretími krajinami.

O

N

V súlade s právnym jazykom právnych predpisov podľa Prílohy č. 5 Legislatívnych pravidiel vlády SR bolo slovné spojenie „zneužitie daňových predpisov“ transponované ako „porušenie daňových predpisov“, ktoré z hľadiska legislatívneho jazyka obsah slova „zneužitie daňových predpisov“ v sebe zahŕňa.

OAP SVL ÚV SR

K transpozičnej prílohe: 
Žiadame uviesť zoznam preberaných právne záväzných aktov Európskej únie v súlade s čl. 4 v spojení s bodmi 6, 9 a 11 prílohy č. 3 Legislatívnych pravidiel vlády SR, a to nasledovne: 

„1. Smernica Rady 83/182/EHS z 28. marca 1983 o oslobodení od daní, ktoré platia v rámci Spoločenstva pre dočasný dovoz určitých dopravných prostriedkov (Mimoriadne vydanie Ú. v. EÚ, kap. 09/zv. 01) v znení: 
- Aktu o podmienkach pristúpenia Španielska a Portugalska (Ú. v. ES L 302, 15. 11. 1985) 
- Aktu o podmienkach pristúpenia Rakúska, Švédska a Fínska (Ú. v. ES C 241, 29. 8. 1994) [upravené rozhodnutím Rady 95/1/ES, Euratom, ESUO (Ú. v. ES L 1, 1. 1. 1995)] 
- Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (Ú. v. EÚ L 236, 23. 9. 2003) 
- Smernice Rady 2006/98/ES z 20. novembra 2006 (Ú. v. EÚ L 363, 20. 12. 2006). 

2. Smernica Rady 2003/48/ES z 3. júna 2003 o zdaňovaní príjmu z úspor v podobe výplaty úrokov (Mimoriadne vydanie Ú. v. EÚ, kap. 9/zv. 1) v znení: 
- smernice Rady 2004/66/ES z 26. apríla 2004 (Ú. v. EÚ L 168, 1. 5. 2004) 
- rozhodnutia Rady 2004/587/ES z 19. júla 2004 (Ú. v. EÚ L 257, 4. 8. 2004). 

3. Smernica Rady 2011/16/EÚ z 15. februára 2011 o administratívnej spolupráci v oblasti daní a zrušení smernice 77/799/EHS (Ú. v. EÚ L 64, 11.3.2011)“

O

A

Text upravený.

OAP SVL ÚV SR

K tabuľke zhody k smernici 2011/16/EÚ: 
1. Žiadame predkladateľa, aby v stĺpci č. 6 použil celý text príslušného ustanovenia návrhu zákona, nielen odkaz na označenie ustanovenia ako napr. pri čl. 2 ods. 4 smernice - § 3 ods. 1 písm. a ), pri čl. 3 bod 5 a 6 smernice- § 2 písm. c) a d).

O

A

Text upravený.

OAP SVL ÚV SR

K tabuľke zhody k smernici 2011/16/EÚ: 
2. Žiadame o správne zoradenie ustanovení návrhu, ktorými sa preberajú čl. 8 ods. 2 a 3 smernice 2011/16/EÚ, teda čl. 8 ods. 2 sa transponuje do ustanovenia § 7 ods. 2 návrhu, čl. 8 ods. 3 sa transponuje do ustanovenia § 7 ods. 3 návrhu.

O

A

Text upravený.

OAP SVL ÚV SR

K tabuľke zhody k smernici 2011/16/EÚ: 
3. Žiadame predkladateľa, aby zosúladil tabuľku zhody s textom návrhu zákona.

O

A

Text upravený.

OAP SVL ÚV SR

K tabuľke zhody k smernici 2011/16/EÚ: 
4. Žiadame uviesť v tabuľke zhody aj poznámky pod čiarou k jednotlivým odkazom v návrhu.

O

N

Poznámky pod čiarou k textu zákona, ktorý sa v tabuľke zhody uvádza sú potrebné, len ak majú priamy súvis s textom preberanej smernice. Z uvedeného dôvodu navrhovaná úprava nie je potrebná.

OAP SVL ÚV SR

K doložke zlučiteľnosti: 
1. V bode 3 písm. b) doložky zlučiteľnosti žiadame uviesť rozhodnutia Súdneho dvora Európskej únie v súlade s bodom 10 prílohy č. 3 k Legislatívnym pravidlám vlády SR, teda vypustiť slovné spojenie „ Európske spoločenstvá“ v príslušnom tvare.

O

A

Text upravený.

OAP SVL ÚV SR

K doložke zlučiteľnosti: 
2. V bode 4 písm. d) doložky zlučiteľnosti žiadame uviesť všetky aktuálne právne predpisy podľa bodov 3, 6 a 11 prílohy č. 3 k Legislatívnym pravidlám vlády SR, v ktorých sú transponované tieto smernice: 
- smernica Rady 83/182/EHS z 28. marca 1983 o oslobodení od daní, ktoré platia v rámci spoločenstva pre dočasný dovoz určitých dopravných prostriedkov (Mimoriadne vydanie Ú. v. EÚ, kap. 09/zv. 01) a 
- smernica Rady 2003/48/ES z 3. júna 2003 o zdaňovaní príjmu z úspor v podobe výplaty úrokov (Mimoriadne vydanie Ú. v. EÚ, kap. 09/zv. 01) 
Navyše sme toho názoru, že pri transpozícii smernice 83/182/EHS nie je možné akceptovať informáciu obsiahnutú v národných výkonných opatreniach, že „členský štát nepovažuje vnútroštátne výkonné opatrenia za nevyhnutné“.

O

ČA

Vzhľadom na to, že smernica Rady 83/182/EHS nebola transponovaná zákonom č. 466/2009 z. z. ale zákonom 76/2007 Z. z., bol bod 4 písm. d) doložky upravený. Nadväzne na jej prebratie navrhovaným zákonom bude následne notifikovaná EÚ. Smernica Rady 2003/48/ES bola prv transponovaná zákonom č. 511/1992 Zb., ktorý bol zrušený a nahradený zákonom č. 563/2009 Z. z. (daňový poriadok), do ktorého smernica prebratá nebola. Smernica Rady 2003/48/ES je v súčasnosti prebratá už len zákonom 595/2003 Z. z.

OAP SVL ÚV SR

K tabuľke zhody k smernici 2003/48/ES: 
Žiadame predkladateľa, aby zosúladil označenie ustanovení v návrhu s označením ustanovení v tabuľke zhody (napr. pri čl. 17 smernice 2003/48/ES).

O

A

Text upravený.

KOZ SR

Stanovisko k materiálu MF/17069/2012-71 „Návrh zákona o medzinárodnej pomoci a spolupráci pri správe daní“ 
KOZ SR nemá k predloženému návrhu zákona Ministerstva financií SR pripomienky.

O

A

SOCP

K § 7 
Okruh poskytovaných informácií pre účely pravidelnej výmeny informácií podľa § 7 sa oproti súčasnosti rozšíril aj o informácie týkajúce sa dôchodkov napríklad podľa zákona č.461/2003 Z.z. o sociálnom poistení v znení neskorších predpisov. Ak je zámerom príslušného orgánu Slovenskej republiky čerpať údaje o dôchodkoch nad rámec § 5, máme za to, že tento zámer je potrebné legislatívne upraviť.

O

N

Nadväzne na zadefinovaný pojem „dostupná informácia“, ktorou je informácia, ktorú majú orgány štátnej správy v oblasti daní, poplatkov a colníctva priamo k dispozícii a ktorú získali pri správe daní podľa daňového poriadku, môže príslušný orgán SR v rámci pravidelnej výmeny informácií zasielať len dostupné informácie, ktoré sa týkajú dôchodkov. V súvislosti s čl. 8 ods. 1 smernice Rady 2011/16/EÚ je nevyhnutná jeho úplná transpozícia napriek tomu, že daňové orgány SR priamo nedisponujú informáciami o dôchodkoch. Vzhľadom aj na skutočnosť, že predmetný § 7 bude účinný až od roku 2015, zostáva priestor na jeho prípadnú novelizáciu v budúcich rokoch.

ÚOOÚ

K § 12 ods. 2 

Požadujeme, aby vo vzťahu k identifikačnému označeniu fyzickej osoby - jednotlivca v návrhu na vykonanie simultánnej daňovej kontroly bol ustanovený presný zoznam osobných údajov. V tejto súvislosti požadujeme tiež vypustenie slov „prípadne iné údaje, ktoré túto osobu identifikujú“. 

Odôvodnenie: Súčasné znenie predmetnej časti Navrhovaného materiálu nie je v súlade s § 6 ods. 1 písm. d) zákona 
č. 428/2002 Z. z., pretože formulácia „iné údaje, ktoré túto osobu identifikujú“ umožňuje veľmi extenzívne poňatie spracúvania osobných údajov. Vo vzťahu k spracúvaniu osobných údajov je však prevádzkovateľ povinný zabezpečiť, aby sa spracúvali len také osobné údaje, ktoré svojim rozsahom a obsahom zodpovedajú účelu ich spracúvania a sú nevyhnutné na jeho dosiahnutie. 

V zmysle vyššie uvedeného je preto potrebné ustanoviť konkrétny zoznam identifikačných osobných údajov fyzickej osoby – jednotlivca vo vzťahu k ich uvádzaniu v návrhu na vykonanie simultánnej daňovej kontroly.

Z

A

Po konzultácii s ÚOOÚ je text upravený nasledovne: 
Slová „prípadne iné údaje, ktoré túto osobu identifikujú“ sa nahradili slovami „daňové identifikačné číslo alebo iné identifikačné číslo alebo dátum narodenia osoby“.

ÚOOÚ

K § 13 ods. 1 
Požadujeme, aby vo vzťahu k identifikačnému označeniu fyzickej osoby – jednotlivca v žiadosti týkajúcej sa oznamovania písomností bol ustanovený presný zoznam osobných údajov. V tejto súvislosti požadujeme tiež vypustenie slov „prípadne iné údaje, ktoré túto osobu identifikujú“. 

Odôvodnenie: Súčasné znenie predmetnej časti Navrhovaného materiálu nie je v súlade s § 6 ods. 1 písm. d) zákona 
č. 428/2002 Z. z., pretože formulácia „iné údaje, ktoré túto osobu identifikujú“ umožňuje veľmi extenzívne poňatie spracúvania osobných údajov. Vo vzťahu k spracúvaniu osobných údajov je však prevádzkovateľ povinný zabezpečiť, aby sa spracúvali len také osobné údaje, ktoré svojim rozsahom a obsahom zodpovedajú účelu ich spracúvania a sú nevyhnutné na jeho dosiahnutie. 

V zmysle vyššie uvedeného je preto potrebné ustanoviť konkrétny zoznam identifikačných osobných údajov fyzickej osoby – jednotlivca vo vzťahu k ich uvádzaniu v žiadosti týkajúcej sa oznamovania písomností.

Z

A

Po konzultácii s ÚOOÚ boli slová „prípadne iné údaje, ktoré túto osobu identifikujú“ nahradené slovami „prípadne iné nevyhnutné údaje, ktoré túto osobu identifikujú“. Uvedenou formuláciou sa zabezpečuje úplná transpozícia čl. 13 ods. 2 nadväzne na čl. 20 ods. 3 smernice Rady 2011/16/EÚ, podľa ktorého žiadosť o oznámenie a jednotlivé údaje, ktoré má obsahovať ustanoví vo forme štandardného formulára Európska komisia opatrením v súlade s postupom uvedeným v čl. 26 ods. 2 smernice. V danom prípade budú členské štáty povinné uvádzať výlučne tie údaje, ktoré ustanoví Európska komisia v opatrení.